
De  morbis  cordis  gener atim. 
__________ 

| B • **  , ■ , I - . o 

§ I- 

P lurimae  quidem  humani  corporis  partes  actio- 
nis perpetuitate  ceteris  videntur  praestare,  nulla 
tamen  aeque  actuosa  est  atque  cor,  quod  tam  as- 
sidue munere  suo  fungitur,  ut  ne  minimo  qui- 
dem temporis  intervallo  requiescat,  sed  a prima 
embryonis  origine,  ubi  oculis  vix  patens,  perexi- 
gui salientis  puncti  formam  refert,  ad  extremum 
usque  spiritum  uno  quasi  tenore  moveatur,  inde- 
que  vitam  totius  organismi  ex  eo  tamquam  ex 
fonte  emanare,  non  temere  antiquiores  crediderint. 

$ 2. 

■ \ 

Magnas  vero  mutationes  cor  pro  diversis  cor- 
poris conditionibus,  aetate  utplurimum  varianti- 
bus, et  in  fabrica  sua  subit,  et  in  penitiori  vitae 
ipsius  indole.  Quas  si  curatius  recenserem,  comi 
mentarioli  fines  facile  excederem.  Sufficiat  itaque 
foraminis  ovalis  praeclusionem,  ductus  arteriosi 

Botalli  concretionem  una  cum  arteriae  pulmona- 
lis explicatione  inter  potiores  retulisse,  unaque 
eas  in  cordis  actione  mutaiior.es  indigiiasse,  quae 
a respirationis  variis  mutationibus  pendent.  Ne- 
que solum  ab  ejusmodi  causis  libera  cordis  actio 
turbatur,  sed  omnium  fere  irritamentorum,  quae- 
cunque in  corpus  agunt,  magna  et  perspicua  in 
id  efficacia  est,  praecipueque  animi  variae  per- 
motiones ejus  vim  modo  deminuere  modo  eri- 
gere et  exstimulare  valent.  Quum  vero  omnium 
omnino  corporis  partium  vitam  a cordis  actioni- 
bus utplurimum  dependere,  in  confesso  sit,  his 
turbatis,  illam  majores  minoresve  mutationes  re- 
cipere debere,  luculenter  apparet,  nec  mirum  in- 
de videri  potest,  et  maximas  secretionum  permu- 
tationes, et  summas  vis  reproductivae  altioris,  qua 
particulae  partibus  modo  advehuntur,  modo  sub- 
vehuntur, et  ipsius  sensibilitatis  aberrationes,  fre- 
quentissime cordi  acceptas  referri. 

§ 3- 

At  si  cor  morbo  aliquo  correptum  est,  ne- 
que naturae  vires  huic  debellando  sufFtcerunt, 
corpus,  turbatis  illius  actionibus,  valdopere  affligi- 
gitur,  neque  sanitas,  ut  cum  Celso  loquamur,  ne- 
que exitiutn  in  propinquo  est.  Assiduum  ve- 
ro et  indefessum  studium  medici  eo  conferre  de- 


I 


I)  Celsus  L.  III.  c.  I.  p . 3. 

bent,  ut  et  indolem  eorum  affectuum,  quibus  cor 
obnoxium  est,  penitus  cognoscant,  eaque,  quoad 
fieri  potuit,  pervestigata,  medicamentis  subveniant, 
vel  ad  extinguendas  illorum  fomites,  vel  ad  in- 
fringendam vehementiam,  vel  ad  corpus  recrean- 
dum roborandumque  idonea.  Parum  enim  ars 
nostra  in  hoc  genere  valet,  majoraque  etiam  in- 
crementa desiderat. 

§ 4-  . 

Historia. 

In  cognoscendis  curandisque  cordis  affectibus 
antiquioris  temporis  medicos  parum  elaborasse,  in 
magna  illorum  frequentia  sane  miramur.  Quam- 
quam C.  Plinius  „solurn  hoc  ait  viscerum  vitiis 
non  maceratur,  nec  supplicia  vitae  trahit.”  l) 
Medici  autem  veteres  tam  Graeci  quam  Romani 
obiter  tantum  cordis  morborum  mentionem  fa- 
ciunt. Neque  ex  Hippocratis  scriptis  lux  iis  obo- 
ritur, quum  Aph.  tantum  afferatur  ,,in  febribus 
circa  ventriculum  vehementem  aestum  et  cordis 
morsum,  malum  esse,”  2)  et  alio  loco  qui  fortiter 
ac  frequenter  absque  causa  manifesta  animo  de- 
ficiunt, eos  derepente  morituros  esse,  scriptum 
sit-  3)  Galeirus  plures  cordis  morbos  observavit, 
e quorum  numero,  pericardii  hydropem,  cordis 

x)  Plinius  I,.  XL.  sect.  6g.„ 

2)  Hippocrates  plior.  tV.  aph.  65. 

3)  Ripp.  Sect.  II.  aph.  41. 

marasmum  et  inflammationem  affert,  item  sympto- 
mata nonnulla  a corde  oriunda,  ut  puta  ejus  pal- 
pitationem, lipothymiam,  pulsuum  defectus  rei.  ') 
Saeculo  decimo  quarto  Avenzoar  primus,  uti 
Freindius  confirmat,  pericardii  abscessum  obser- 
vavit, curamque  edocuit. 1  2)  Mundinus  duarum 
feminarum  cadavera  dissecuit,  in  quibus  nimiam 
liquoris  pericardii  copiam  reperit.  3)  Saeculo  de- 
fcimo  quinto  Bcnivventi  et  Benedetti  frequentiori- 
bus  cadaverum  sectionibus  cordis  vitia  maxime 
illustravere.  Saeculo  decimo  sexto  A.  Beni- 
vieni  medicus  Florentinus  primus  cordis  poly- 
pum descripsit,  quamvis  nomen  non  indica- 

* 

verit.  Affert  enim,  se  callum  nucis  magnitu- 
dine in  cordis  ventriculo  sinistro  mulieris,  quae 
viva  frequentes  dolores  ex  cordis  regione,  cum 
anxietate  toleraverat,  et  dyspnoea,  febreque  acuta 
vexata  fuerat,  deprehendisse,  quem  cordis  poly- 
pum fuisse,  credibile  est.  4)  Riolanus,  ab  humo- 
rum colluvie  in  pericardio  lipothymias  ac  cordis 
palpitationem,  cordisque  supporationern  se  vidisse 
narrat.  s)  R.  Columbus  pericardii  defectum  pri- 
mus notavit.  N.  Massa  in  cordis  ventriculo  dex- 


1)  Galenus  de  loc.  affect.  v.  296.  et  coinment.  in  Hipp. 
aph.  L.  II  p.  248- 

2)  Avenzar  I,.  I.  tract.  12.  c.  7. 

3)  Mundini  Ariat.  e.  XX. 

4)  Benivieni  de  abdit,  morb.  caus.  obs.  L.  XXL 

> 5)  Biolam  method.  med.  pag.  36. 

tro  permagnum  ulcus  et  dilatationem  cordis,  quam 
cardiognuin  nominat,  observavit.  >)  Schenkius  a 
Graffenberg  exemplum  hominis  perhibet,  qui  fre- 
quenter a cordis  palpitatione  et  lipothyrnia  vexa- 
tus derepente  Syncope  extinctus  est.  Hujus  in 
cadavere  cordis  ulcus  invenit. 1  2)'  Vesalius  pul- 
sum inaequalem,  intermittentem,  cui  gangraena 
extremorum  accedere  possit,  a polypis  cordis  car- 
nosis effici,  putat,  cujusmodi  exemplum  in  viro 
melancholico  observavit.  3)  Plures  quoque  ob- 
servationes de  cordis  dilatationibus  et  aneurysma- 
tis aortae  apud  illum  invenies.  Saedulo  decimo 
septimo  frequentius  medici  cadavera  exsecuerunt, 
quo  exactius  cordis  vitia  pernoscerent  inque  luce 
collocarent.  E quorum  numero  Dimerbroeckius 
pericardii  hydropem  observavit  cum  pulsu  raro 
et  debili;  aqua  in  pericardio  duarum  librarum 
pondo  collecta.  4 5)  Guido  Guidius  vermes,  post 
ifebres  malignas  in  cordis  cavis  repertas,  polypos 
ut  videtur  descripsit.  s)  Maxime  quoque  N.  Tul- 
pii  observationes  laudandae  sunt.  Hic  in  polypi 
cordis  naturam  paulio  exactius  inquirere  conatus, 


1)  N.  Massa  Anat.  c.  XXII. 

2)  Schenk  a Graffenberg  obs.  rar.  p.  274. 

3)  Vesalius  de  corp.  hum.  fabric.  L.  VI.  png.  515.  edit. 
Albini. 

4)  Dimerbroeck  opera  p.  gxo.  1605. 

5)  Guido  Guidi  de  curat,  membr.  Lib.  VIII,  c.  XVI.  p. 
360.  edit,  ffurth.  1626. 

polypum  verum  inter  trabeculas  carneas  adhaere- 
re, ramosque  in  aortam,  et  venas  pulmonales  dif- 
fundere, edocuit.  ’)  Kerkringius,  polypum  vivo 
in  corpore  esse  prorsus  negavit,  contra  sangui- 
nem tantum  esse  vel  in  moribundo  vel  in  mor- 
tuo concretum,  argumentis  firmavit. *  2)  Malpig- 
hius,  3)  Mangetus,  4 5 *)  Pechlinus,  s)  Peyerus,  °) 

t 

F.  Hoffmannus,  7)  Fontanus,  ceterique  medici 
ejus  temporis  prope  omnes  polypum  ex  sangui- 
nis coagulo  vivo  in  corpore  formari  profitentur, 
eumque  in  causis  multorum  morborum  longorum 
habent.  Praeterea  cordis  actione  hoc  modo  im- 
pedita, aegrotos  extingui,  demonstrant.  Pissinus 
de  cordis  morbis,  ejusque  polypis  exactius  scrip- 
sit. Polypum  tumorem  seu  excrescendae  organi- 
cae novam  speciem  esse,  sicuti  ex  narium  uteri- 
que septis  eum  excrescere  jam  diu  cognitum  es- 
set, sibi  persuasum  habuit.  Similem  enim  for- 
mam eos  referre  observavit,  quasi  musculorum 
cordis  interstitiis  interpositi  essent  atque  inter- 


1)  Tulpii  obs.  med.  L.  I.  c.  72.  p.  8-  edit.  Amst.  1885. 

2)  Keikring  Specileg.  anat.  obs.  LXX1II.  p.  I/j5-  Amit. 
1670. 

3)  Opera  posthuma,  Dissert.  de  cord.  polyp.  Lugd.  Ba- 
tav.  1687. 

4)  Biblioth.  anat.  T.  IT.  pars  II.  pag.  i2/p  edit.  1 605* 

5)  Observ.  physico -med.  Lib.  II.  obs*.  I.  Hamb.  1691. 

0)  Parerga  et  method.  histor.  anat.  med.  Parisiis  1678- 

7)  System,  med.  rational.  I.ib.  III.  Sect.  I.  c.  VII.  ij  44 . 
8^  Observ.  anat.  med. 

texti.  *)  Quam  opinionem  et  structura  'eorum 
cellulosa,  et  strata  altera  alteris  imposita  confir- 
mare ei  visa  sunt.  Saeculo  tlecirno  octavo  ad 

aetatem  nostram  usque  plurimi  erectioris  ingenii 

► 

scriptores  de  morbis  cordis  promeriti  sunt:  e qui- 
bus  Senacus  egregium  opus  de  cordis  affectibus 
edidit,  in  quo  neque  rationes  anatomicas,  neque 
physiologicas,  neque  pathologicas  et  therapeuticas 
desideres. *  2)  Absolutiora  autem  recentiorum  de 
his  rebus  scripta  esse  debere,  veterumque  scriptis 
facile  praeferenda,  vel  ex  eo  intelligi  potest,  quod 
prisci  temporis  medici  anatomicarum  rationum 
prorsus  ignari,  cordis  morbos  accuratius  cognos- 
cere non  potuere.  Nostris  demum  temporibus, 
' • 

quum  et  anatomia  et  physiologia  ad  summum 
quendam  perfectionis  gradum  evectae  sint,  mi- 
rum, quantum  in  doctrina  de  cordis  morbis  a me- 
dicis praestantioribus  profectum  est.  Ex  his  ma- 
xime excellit  summus  ille  Morgagnius,  qui  cum 
in  plerisque  medicinae  partibus  tum  in  illustran- 
dis cordis  morbis  elaboravit.  3)  Cei.  Scarpa  4) 
et  Lauthius  5)  egregia  nobis  de  cordis  vasorum- 


Pissini,  epist  de  cord.  polypo  ad  I.ib.  de  diabet  et 
cord.  palpit  Mediol.  1654. 

2)  Senae  de  la  stiuct.  du  coeur,  de  son  action  et  de  ses 
inalad.  Paris  1794.  T.  II. 

3)  Morgagni  de  sedib  et  caus.  morb.  Venet.  1761.  T.  II. 

4)  Scarpa  sull’  aneurisma  Pavia  1804.  a.  d.  ital.  v.  Hailes. 

Lanth  collect.  scriptor,  rar.  de  aneunsra.  Argent.  1785- 

que  majorum  aneurysmatis  exhibuere,  postquam 
eadem  in  re  Laucisius  studium  et  operam  collo- 
caverat. x)  A.  Burns  frequentiores  quosdam  cor- 
dis morbos  eosque  graviores  descripsit,  2)  totam 
autem  doctrinam  in  compendia  redegerunt  cel. 
Testa,  3)  Corvisartus,  4)  et  ICreysigius,  *)  quo- 
rum virorum  scripta  accuratius  recensae  quum 
omnibus  in  manu  sint,  et  supervacaneum,  et 
magis  etiam  tanerarium  videri  potest.  Quibus  an. 
notationibus  historicis  breviter,  et  quasi  in  con- 
spectum aliquem  traditis,  jam  causas  morborum 
cordis  aggredi  liceat. 

Causae  in  orborum  cordis  gener  ales. 


Permagna  profecto  causarum  multitudo  cor- 
dis morbos  et  excitare,,  et  aptius  id  ad  eosdem 
reddere  valent,  neque  ad  provocandum  aliquem 
morbum  necessarium  est,  ut  stimulus  quidam  vel 

Lancisius  de  aneurism.  Lugd.  Batav.  1740. 

2)  Allan  Burns  von  den  wiohtigsten  mid  hautigsten  Herz- 
krankh,  a.  d.  Engl.  von  Nasse.  Lemgo  1813. 

3)  Testa  uber  die  Krankh.  des  Herzens  aus  dem  It-al.  mit 
Anmerk.  von  G.  Sprengel.  Halle  1813, 

4^  Corvisart  Versuch  uber  die  Krankh.  und  organ.  Ver- 
letz.  des  Herzens  und  der  grofsen  Blutgefafse,  aus  dem 
Franz.  von  Dr.  L.  Bintel.  BerJin  1814. 

5)  Kreysig  die  Krankh.  des  Herzens  systemat.  bearb.  und 
durch  eigenc  Beobacht,  erla utert  4 Th.  Berl.  1814  — 17. 

irritamentum  primitus  in  cor  ipsum  egerit,  dum- 
modo in  partem  aliquam,  cujus  actiones  cum  cor- 
dis actionibus  penitus  sunt  conjunctae,  effectus 
suos  exseruerit.  Hoc  enim  modo  corpori  im- 
pressa labes  facile  ad  cor  propagatur,  quod  actio- 
nis suae  perpetuitate  maxime  hujusmodi  irrita- 
mentis patet.  Jam  vero  opus  est,  ut  aliquem  in 
demonstrationem  nostram  ordinem  inducamus. 
Igitur  primo  loco  afferenda  est: 

§ 6. 

a.  Dispositio  naturalis,  quam  in  cordis,  vaso- 
rum, nervorum,  omniumque  partium  quae  ad 
respirationem  pertinent,  summa  incitabilitate 
positam  esse,  omnes  consentiunt.  Unde  fit, 
ut  et  varia  actionis  cordis  impedimenta,  et 
animi  motus,  et  quae  modo  cunque  vim  ejus 
et  actuositatem  vel  deprimere,  vel  erigere,  vel 
commutare  valent,  promtius  in  id  agant; 
praesertim  iis  vitae  temporibus,  quibus  inci- 
tabilitas  singularum  partium  increscit,  puta 
dentitionis,  pubertatis,  graviditatis,  cessationis 
mensium  periodis.  Huxhamus  nautarum  ex  In- 
dia orientali  revertentium  aegrotationem  uni- 
versam descripsit,  anno  1742  mense  Februario 

k / 

ortam.  Temperies  sicca  et  frigida  fuit,  ae- 
groti asthmate,  tussi  sicca,  cordis  palpitatione 
perpetua,  anxietate,  dolore,  sensuque  pecu- 
liari (Sinking  of  the  heard)  laboravere.  Pul- 

sus  inaequalis,  quasi  formicans  fuit.  Aegroti 
lecto  jacere  absque  suffocatione  vix  poterant, 
facies  livida,  adspectus  tristis  erat.  Horum 
viginti  mortui  sunt.  In  omnibus  permagni 
cordis  polypi  reperti  sunt,  firmiter  adhaeren- 
tes et  tenacissimi.  *)  A.  Burns  corporis  in- 
dolem per  se  diversis  vitae  periodis  ceteris- 
que  rerum  sub  conditionibus  cordis  morbos 
efficere  posse  sibi  persuasum  habuit. 1  2)  Ma- 
xime nervorum  sensibilitas  vel  aucta,  vel  im- 
minuta, parti m morbos  cordis  inducit,  partim 

i t • , 

hoc  aptius  reddit  ad  recipienda  irritamenta 
morbosa  alicunde  agentia.  Ipsae  cordis  di- 
latationes anarysmaticae  a dispositione  natu- 
li  haud  raro  originem  ducunt,  quod  Morga- 
gnius,  Fordycius,  Testa,  P.  Frankius  aliique 
observarunt. 

§•  7* 

b.  Hereditas.  Morbos  quosdam  a parentibus  in 
liberos  quasi  per  hereditatem  transferri,  quum 
quotidianis  fere  observationibus  comprobe- 
tur, extra  omnem  dubitationis  aleam  positum 
est,  neque  magnum  sane  medici  narrant, 
quum  liberorum  corpora  parentum  corporum 
veluti  imagines  esse,  ideoque  horum  proprie- 


1)  Philos.  transact.  Nro.  464*  p.  125. 

2)  A Buniis  I.  c.  pag.  314. 

tates  simul  in  illa  propagari  debere,  suo  fun- 
damento constet.  Exempla  vero  ejusmodi 
hereditatis  ex  ceteris  morborum  generibus  re- 
petere, quum  satis  cognita  sint,  supervace- 
neum  judico.  In  corde  vero  ista  hereditaria 
ad  morbos  proclivitas  tanta  in  nonnullis  est, 
ut  causae  occasionales  vel  levissimae  hos  in- 
evitabili quadam  necessitate  efficiant,  id  quod 
permultis  morborum  historiis,  a summis  in 
arte  viris  memoriae  proditis,  confirmatur. 
Abernethius  historiam  feminae  narrat,  cujus 
fratres  quinque  aetate  florescentes  cordis  af- 
fectibus mortui  sunt,  et  quae  ipsa  triginta  an- 
nos et  quod  excurrit,  simili  morbo  labora- 
vit. ,)  Eancisius  familiae  ab  avo  ad  prone- 
potem usque  aneurysmatibus  tentatae  extin- 
ctaeque  mentionem  iniicit. 1  2)  J.  P.  Frankius 
cordis  vasa  magna  ossificata  in  viro  quodam 
ejusdemque  duobus  filiis  vitae  genus  diver- 
sum sequentibus  observavit.  3)  Corvisartus 
historiam  morbi  feminae  42  annorum  narrat, 
quae  a patre  morbum  per  hereditatem  acce- 
perat. Haec  ad  aetatem  usque  annorum  tri- 
ginta duorum  sanitate  optima  gravisa,  hoc 
tempore  primum  dolorem  exiguum  ex  cordis 
regione  sensit.  Ceterum  aegrota  per  trien- 


1)  Abernetti  in  den  memoires  de  1’institut  de  Bologne. 

2)  Lanrisius  de  aneurism.  Lib.  II. 

3)  J.  P.  Frank  opuscul.  minor. 


nium  bene  se  habebat,  usque  dum  turbae  ci- 
vitatis atrocissirnae  fet  caedes  publicae  homi- 
num innocentium  et  anxietatem  ejus  et  cor- 
dis palpitationem  et  extremarum  partium  tre- 
mores augerent,  totiusque  corporis  spasmum 
inducerent.  Deinde  invalescente  morbo,  sym- 
ptomata sensim  et  pededentim  increscere  visa 
sunt,  quod  ex  faciei  pallore,  genarum  tumore, 

s.  t t 

labiorum  livore  facile  diiudicare  licuit.  Tho- 
rax percussus  sinistro  in  latere  sonum  non 
reddidit,  neque  aegrota  ad  hoc  latus  cubare 
sine  doloribus  et  praefocatione  potuit.  Sae- 
pe noctu  fere  suffocata  experrecta,  toto  cor- 
pore summa  cum  anxietate  insudavit.  Sae- 
pe quoque  nausea  et  vomitu  mucoso  tentata 
est.  Denique  hydrops  ascites  cum  oedemate 
et  frigore  pedum,  quum  aegrota  cibos  iam 
non  appeteret,  neque  sitim  persentisceret,  su- 
pressis  menstruis,  pulsu  parvo,  frequente,  in- 
aequali, debili,  intermittente,  morbo  finem 
imposuit.  In  dissecto  cadavere  humoris  flavi 
fere  sex  unciae  in  pectoris  cavum  dextrum 
effusae  repertae  sunt.  Pulmo  dexter,  praeci- 
pue lobus  ejus  inferior  corrugatus,  cordis 
atrium  dextrum  insigniter  dilatatum  et  san- 
guine coagulato  repletum,  ejusque  parietes 
valde  extenuati  visi  sunt.  Ostium  ventriculi 
sinistri  venosum  tumoribus  duobus  cartilagi- 
neis iisdeinque  albis  et  laevibus  adeo  in  an- 
gustius 

gustius  contractum  apparuit,  ut  in  latitudi- 
nem tantum  duarum  linearum  transversarum 
pateret. 

§ 8- 

c.  Dispositio  innata.  Ad  hanc  Corvisartus  vim 
animi  permotionum  matris  atque  imaginatio- 
nis in  foetum  refert,  itemque  varias  morbo- 
rum acrimonias,  morborumque,  praecipue  im- 
petiginum metastases,  v.  c.  herpetis,  scabiei, 
luis  venereae  reh,  quae  a matris  corpore  ad 
foetum  fierent. * 2  3)  Etenim  cordis  vilia  varia 
in  nupernatis  saepe  reperiuntur,  praecipue 
cordis  insolita  parvitas.  3)  Vieussenius  in- 
fantem, ut  videbatur  bene  quidem  formatum 

* * 

ab  eo  autem  temporis  momento,  quo  in  lu- 
cem editus  erat,  difficile  spirantem,  voce  de- 
bili et  rauca,  extremis  partibus  perpetuo  fri- 
gidis, toto  corpore  livescente  observavit.  Post 
horas  triginta  sex  expiravit.  In  corpore  dis- 
secto pulmones  inflati,  eorumque  vasa  san- 
guine  turgescentia,  ventriculus  cordis  dexter 
cum  arteria  pulmonali  dilatatus,  foraminis  ova- 
lis autem  vestigium  nullum  repertum  est.  4 ) 

1 ) Corvisart.  I.  c.  pag.  135. 

2)  Corv.  I.  c.  p.  344—45. 

3)  Richter  speciei.  Therap.  Band  V.  p.  126. 

4)  Vieussens  traite  de  la  structure  du  coeur  chap.  VIII 
P-  35- 

Glasguae  infans  duorum  mensium  subito 
spiritum  difficulter  duxit,  adeo  ut  suffocari 
iam  videretur,  unaque  facies,  digiti,  pedes  li< 
vescerent.  Paroxysmi  saepius  redeuntes  ty- 
pum observabant,  subinde  ad  altiores  vehe- 
mentiae gradus  increscentes  atque  diutius  pro- 
tracti, hora  plerumque  decima  matutina  super- 
venientes et  per  plures  horas  producti.  Sin- 
gulos inter  paroxysmos  respiratio  brevis  et 
laboriosa,  pulsus  parvus,  frequens  ac  inter- 
mittens, facies  tumida  et  livida,  corporis  ca- 
lor insigniter  imminutus  videbatur.  Calor  et 
fotus  prae  ceteris  remediis  aegrotanti  leva, 
men  attulit.  Denique  post  decem  menses 
puer  inter  paroxysmum  expiravit.  Cadavere 
secto  cor  permagnum  repertum  est,  vasa  co- 
ronaria sanguine  nimis  impleta,  aorta  vald- 
opere  dilatata,  et  ex  ambobus  ventriculis  duo- 
bus ostiis  tantae  capacitatis,  ut  digitus  in 
utrumque  intromitti  posset,  oriunda.  Fora- 
men vero  ovale  non  omnino  clausum,  valvu- 
lae arteriae  pulmonalis  parvae,  inter  se  con- 
cretae, inque  linibus  ipsarum  ossificatae.  ') 

5 9- 

d.  Morbi  praegressi,  praecipue  pectoris,  atque 
abdominis. 


i)  Duncan'$  medioal  commentarios. 

Asthma  omnis  generis,  peripneumoniam 
perverse  curatam,  phthiseos  nonnulla  genera, 
praecipue  autem  pectoris  morbos  chronicos 
cordis  dilatationem  praecedere  constat.  Sae- 
pissime quoque  respiratione  a collecto  sero 
vel  sanguine,  vel  ipsa  pulmonum  debilitate 
vel  spasmo  impedita,  cordis  vis  inhibetur,  sic 
ut  sanguis,  qni  in  pulmonum  vasa  capillaria 
fortius  impelli  jam  non  potest,  ipsa  ejus  in 
capacitate  diutius  remaneat  ejusque  parietes 
nimis  extendat.  Richtero  auctore  cordis  vitia 
in  fabrica  frequentissime  exitus  inflammatio- 
num praegressarum  sunt,  unde  varia  concre- 
menta, indurationes,  relaxationes,  exsudatio- 
nes  lymphae  plasticae,  hydropes  etc.  fiunt.  x) 
Perill.  Hufeland  in  diario  suo  haec  habet: 
partium  externarum  affectiones  rheumaticas 
cordis  morbos,  inflammationesque  cordis  pa- 
rietum superficiarias,  quas  neque  aegrotus,  ne- 
que medicus  animadvertisset,  vitia  cordis  in 
fabrica  atque  dilatationes  ac  indurationes,  etiam 
polypos  antecedere.  Ex  metastasi  autem  in- 
flammationis rheumaticae  ad  cor  ejus  mor- 
bos frequentissime  oriri. *  2)  Idem  de  mor- 
bis abdominis  valet,  v.  c.  de  haemorrhoidibus, 


*)  Richter  sp.  Therap.  Bd.  5.  p.  135. 

2)  Hufeland  in  dessen  Journ.  der  prakt.  Heilk.  Vol.  33. 
pars  6.  p.  95. 

calculo,  menstruis  anomalis,  tumoribus,  indu- 
rationibusque  viscerum  abdominalium  rei. 
Ipsa  graviditas  pressione  et  consensu  cordis 
vitia  efficere  valet.  Arthritis  retropulsa  sae- 
pe cordis  morbos  insignes,  eosque  cum  ac- 
cessionibus arthritidis  alternantes  induxit.  x) 
Cor  scorbuto  mortuorum  flaccidum  et  album, 
ejusque  auriculas  valde  dilatatas  inveniri,  sa- 
tis cognitum  est. 1  2)  Morgagnius  exemplum 
viri  affert,  qui  post  ulcera  pedum  praepropere 
sanata,  spirandi  difficultate  et  nausea  subito 
post  coenam  vexatus,  novo  ejusmodi  paro- 
xysmo derepente  exspiravit.  In  cadavere  pe- 
ricardium sanguine  nigro  coagulato  repletum, 
et  ventriculus  sinister  ruptus  inventus  est,  3) 

§ io. 

e.  Deformitates  pectoris. 

Varias  pectoris  deformitates,  quae  ut  ex 
morbis  corporis  variis,  ita  ex  laesionibus  di- 
stortionibusque thoracis  oriri  solent,  frequen- 
tissime cordis  morbis  causam  praebere,  Testa  4) 
et  Kreysigius  5)  confirmant.  Corvisartus  viri 
cujusdam  gibbosi  annorum  circiter  triginta 

1)  De  Sauvages  Nosol.  method  T.  I.  p.  518» 

2)  Lind  vom  Scorbut  aus  dem  Engl.  von  Pezold  p.  391. 

3)  Morgagni  Epist.  XXV11.  ait.  8* 

4)  Testa  1.  c.  p.  47. 

5)  Kreysig  I.  c.  Th.  1.  p.  i8fi- 

sex,  in  nosocomio  caritatis  Parisiensi  aneu- 
rysmate cordis  defuncti  exemplum  refert.  Co- 
lumna spinalis  in  regione  vertebrae  sextae 
dorsalis  curvaturam  ad  latus  dextrum  valde 
prominentem , omninoque  dislocatam  exhi- 
buit. Aorta  in  parte  anteriori  hujus  incur- 
vatae columnae  omnes  ejusdem  flexuras  imi- 

• I 

tata,  in  angulum  fere  acutissimum  plicata  ap- 
paruit. Cor  magnitudinem  insignem  praepri- 
mis  atrium  dextrum  valde  dilatatum  retulit. 
Qua  certe  aortae  curvatura  praeternaturali 
sanguis  propelli , atque  cor  tempestive  eva- 
cuari non  potuerat,  neque  mirum  videri  pot- 
est, hoc  vitium  insigne  aneurysma  secutum 
esse.  x) 

§ ir. 

f.  Vitae  genus  plurimum  conferre  ad  excitan- 
dos cordis  morbos,  si  pulmones  nimium  in- 
tenduntur, facile  intelligi  potest.  Sic  enim 
respiratio  valdopere  turbatur,  hujusque  gene- 
ris affectus  facile  et  in  cor  propagari,  antea 
proposui.  Omne  igitur  vitae  genus  homi- 
nes ad  cordis  morbos  procliviores  reddit,  in 
quo  vel  frcquentiores  totius  corporis  labores 
sunt,  vel  pulmones  nimis  exercentur.  Proin- 
de bajuli,  musici,  cantores,  cursores,  saltato- 


x)  Coivisart  I.  c.  p,  1.40. 

xes , oinneeque  operarii,  qui  aerem  depravatum, 
vel  pulveres  perpetuo  inspirant,  v.  c.  metal- 
lorum fusores,  lapicidae,  molitores  aliique 
saepissime'  cordis  morbos  nanciscuntur.  Re- 
spiciendum quoque,  si  causas  eorum  morbo- 
rum exactius  investigare  velis,  ad  noxiam  cor- 
poris posituram  est,  quo  opifices  plurimi  opus 
suurn  peragere  consuerunt.  Sic  sartores  pro- 
ni usque  desident,  quo  aortam  ceteraque  va- 
sa majora  incurvari,  ideoque  liberum  sangui- 
nis per  cor  pulmonesque  transitum  maxime 
praepediri  constat.  Idem  Iere  valet  de  suto- 
ribus, hortulanis,  cerdonibus,  coriariis,  aliis- 
que opificibus,  qui  corpore  utplurimum  pro- 
no opus  faciunt.  Simili  modo  cordis  morbi 
oriuntur  ab  excessu  in  venere  et  spirituoso- 
rum  abusu,  onania,  corporis  exercitatione  im- 
modica,  vel  quiete  assidua.  Denique  vitam 
sedentariam  cordis  affectus  ideo  inducere  pos- 
se, quod  sanguinis  circuitum  tardiorem  red- 
dit, maximeque  cordi  detrimentum  afferre,  si 
quis  homo  sedentarius  nimium  meditatur,  non 
est,  quod  pluribus  commonefaciam.  Ado- 
lescentis cujusdam  Renauldinus  exemplum 
narrat  annos  triginta  tres  nati,  temperamenti 
cholerici,  qui  studio  acerrimo  litteris  operam 
dedit,  et  somno  ciboque  parcissimus,  multam 
usque  aquam  bibit.  Hic  biennio  ante  mor- 
tem crebris  capitis  doloribus  vexatus,  variis- 

que  ex  impedita  ciborum  concoctione  mole- 
stiis, spiritu  laboravit  difficile,  serius  peripneu- 
inonia  correptus,  evasit  quidem,  pristinam 
vero  sanitatem  non  recuperavit.  Emacrescen- 
cente  enim  corpore,  levissima  de  causa  cor- 
dis palpitatio  cooriebatur,  cum  dolore  et  op- 
pressione praecordiorum  aucta,  vomitu  fre- 
quenti, pulsu  magno,  spasmo  crurum  vehe- 
mentissimo.  Quae  symptomata  quum  in  dies 
increscerent,  post  sesquimensem  expiravit.  In 
cadavere  dissecto  cor  valde  induratum  reper- 
tum est,  carne  musculai*i  quasi  in  massam 
calcaream  transmutata,  sic  ut  cultro  dissecari 
vix  posset.  Totus  ventriculus  crassior  nor- 
mali, arteriae  temporales  et  maxillares  cum 
radialibus  ex  parte  assificatae  erant.  l)  Po- 
tus spirituosi  vitam  in  corporibus  sensilibus 
accelerant,  eorumque  abusus  debilitatem  quam 
dicunt  indirectam,  inducit,  omnes  actiones 
tardiores  reddit,  ciborum  digestionem  im- 
pedit; quare  Swietenius  „qui  spirituosis  abu- 
tuntur, chronicis  morbis,  scirrhosa  induratio- 
ne,  omnia  fere  viscera  obsidente,  solere  pe- 
rire,” scriptum  reliquit.  2) 


J)  Renauldin  im  Journal  der  Medix.  Januar  1806. 

2)  Lib.  Baron.  v.  Swieten  in  Ilerm.  Boerhave  apli6r. 
§ 1051. 

§ 12. 

' / 
g.  Morbi  praegressi. 

Morbi  tam  acuti,  quam  chronici  ex  parte 
tantum  sanati  varia  cordis  vitia  generare  va- 
lent, praecipue  pectoris  varii  affectus  cordi» 
morbos  inducere  consuerunt.  Varia  igitur 
asthmatis  genera,  pulmonum  inflammationes, 
tubercula,  concretionesque  cum  pleura,  atque 
thoracis  deformitates  (§  io.)  cordis  morbos 
praecedunt.  Exanthematum  repercussio  haud 
raro  metastasi  ad  cor  terminatur,  unde  peri- 
cardii vitia,  cordisque  ulcera  et  alia  talia  oriri 
solent.  *)  Contagium  vero  syphiliticum  va- 
ria vilia  in  fabrica,  itemque  cordis  ulcera  ef- 
ficere, suo  fundamento  constat. *  2)  Corvisar- 
tus  exemplum  lapicidae  cujusdam  triginta  no- 
vem annos  nati  narrat,  qui  peripneumonia 
vehementer  vexatus,  vix  evasit  et  septimo  de- 
mum mense  e nosodochio  dimissus,  iterum 
aegrotus  post  aliquot  dies  rediit,  ubi  biduo 
vix  praeterlapso,  haemoptysi  leviori  labora- 
vit, et  lenta  morte  extinctus  est.  In  cadavere 
reperta  sunt:  cutis  flava,  inflata  videbatur,  at- 
que maculis  parvis  quasi  scorbuticis  consita, 
facies  sanguine  suffuso  tumida,  in  cavo  pecto- 
ris sinistro  non  multum  humoris  flavidi  in- 


J)  Osiander*s  Denkw.  Bd  2.  Th.  I.  p.  146. 

2)  I.ieutaud  histor.  anat.  med.  T.  II.  obs.  510—16. 


ventum  est,  parte  posteriori  pulmonis  dextri 
indurata,  cor  insignem  magnitudinem  retulit, 
sanguine  turgidum,  duasque  albas  maculas 
exhibuit,  marginibus  valvularum  tricuspida- 
lium plura  corpuscula  carnosa  in  longitudi- 
nem producta  -adhaeserunt,  excrescendis  sy- 
philiticis fere  similia,  fibrae  trabecularum  de- 
generatae visae,  trabecularum  una  duas  adhuc 
molles  harum  fibrarum  monstrans,  reliqua- 
rum vero  vestigium  nullum,  valvula  semilu- 
naris aortae  excrescentias  insignes  praebuit, 
in  atrii  sinistri  parte  sinistra  excrescentiae,  ip- 
sumque  ambitu  pollicis  quadrati  granosum  et 
asperum  apparuit,  hepar  induratum,  sanguine 
repletum,  superficies  interna  ventriculi  levi* 
ter  inflammata.  Partes  genitales  curatius  exa- 
minando in  glandis  corona  cicatrices  altiores 
ulcerum  syphiliticorum  repertae,  eorumque 
duo  cicatrice  nondum  inducta  visa  sunt.  x) 
In  pericardio  variolas  effloruisse,  nonnulli 
auctores  sunt. *  2)  Stollius  cordis  pedculos,  et 
Scarpa  dilatationes  aortae  aneurysmaticas  ob- 
servavit. 3)  Sudores  pedum  suppressi,  item- 
que  ulcera  et  fonticuli  praepropere  exsiccati 


*)  Corvisart.  I.  c.  p.  225. 

2)  W risberg  comraent.  med.  physiol.  anat.  et  obftet.  Vol.  I. 
No.  IV. 

3)  Scarpa  I.  c. 

cordis  morbos  induxere.  *)  Meckelius  post 
scabiem  suppressam,  et  vulnus  male  tracta- 
tum in  cadavere  permagnum  steatoma  inter 
pericardium  et  cor  observavit.  s)  Cordis  mor- 
bos inflammatorios  ab  exanthematibus  oriun- 

» 

dos  Portalius  commemorat.  3)  J.  Bonetus 
puellam  morbillis  laborantem  extremis  hujus 
morbi  stadiis  toto  corpore  intumuisse,  una- 
que  cordis  palpitatione,  arteriarumque  pulsa- 
tione vehementi  affectam  esse  narrat-  Urina 
crebra  et  sudores  auxilio  fuere.  4) 

§ 13' 

h.  Laesiones  corporis.  Harum  sane  infinita 
multitudo  est,  prae  ceteris  autem  lapsus,  ictus, 
percussiones,  contusiones,  vulnera,  commo- 
tiones, omnisque  nimius  corporis  nisus,  cor- 
dis morbos  excitare  valent.  Huc  praecipue 
hae  morborum  historiae  pertinent:  Fahnerus 
hominem  observavit,  qui  ab  ictu  equi  aortae 
aneurysma  nactus  est.  *)  Corvisartus  torna- 
torem  triginta  quatuor  annorum,  hominem 
robustum,  et  iracundum,  qui  dolium  submo- 


4)  Abhandl.  fur  prakt.  Aerzte  Bd.  12.  p.  724. 

2)  Meckel  in  den  memoires  de  Berlm  1755.  p-  81 *- 

3)  Portal  cours  d’anat.  med.  torn.  3.  p.  92. 

4)  Med.  comment.  von  Edinburg.  B 2. 

5)  Fahner  in  semer  Uebersetzung  von  Lanosius  de  morb. 
subitan.  Torn.  2.  Leipz.  1791. 

vendo  graviter  laesus  est,  dyspnoea,  doloribus 
inter  scapulas,  tussi,  cordis  palpitatione,  et 
flatibus  a somno  crebris  vexatum  esse,  nar- 
rat. Aptis  remediis  levamentum  quidem'  ae- 
groto attulit,  ad  sanitatem  vero  eum  perdu- 
cere non  potuit.  Post  quatuor  menses  ille 
symptomatis  inopinato  increscentibus  extin- 
ctus  est.  Cor  post  mortem  triplo  maius  quam 
ut  solet  inventum  est,  atque  externa  facie 
villosum,  sic  ut  multae  variae  longitudinis 
diversique  coloris  appendices  adhaererent. 
Ventriculi  cum  atriis  valde  dilatati  videban- 
tur, duoque  tendines  rupti  inventi  sunt,  prae- 
terquam quod  in  dextrum  pectoris  cavum 
magna  humoris  serosi  copia  effusa  erat.  *) 
Simile  cursoris  cujusdam  exemplum  affert, 
qui  postquam  vitam  sedentariam  egerat,  ve- 
hementes cursus  tolerare  non  potuit,  ged  bre- 
vi morbum  nactus,  decimo  die  mortuus  est. 
Cadavere  exsecto  pulmones  pluribus  locis  cum 
pleura  concreti,  inter  lobos  humores  effusi, 
itemque  in  pericardio  semilibra  humoris,  cor- 
disque trabecularum  una  rupta  inventa  est. *  2) 
Fontanus  viri  cor  vulneratum  esse  narrat,  ita 
scilicet,  ut  ventriculo  cordis  sinistro  perfora- 
to, fibrae  internae  disruptae  atque  destructae 


x)  Corvisart  I.  c.  p.  265. 

2)  Corv,  I.  c.  p4  262. 

fuerint,  aegrumque  vicesimo  die  expirasse 
refert.  Cardanus  a cordis  vulnere  etsi  non 
mortem,  verum  singultum  continentem  inse- 
cutum vidit.  x)  Morgagnius  quoque  et  Se- 
nacus  plura  ejusmodi  exempla  perhibent,  qui- 
bus vulnera  cordis  non  semper  lethalia  esse 
extra  omnem  dubitationis  aleam  ponitur. 

§ r4- 

i.  Animi  permotiones,  frequentissimas  easque 
efficacissimas  cordis  morborum  causas  esse, 
satis  omnino  inter  medicos  constat.  Omnis 
profecto  animi  motus  cordis  motum  vel  au- 
get, vel  deminuit,  vel  pervertit,  ejusque  vim 
modo  erigere  valet,  modo  deprimere.  Fre- 
quentissime ab  his  causis  cordis  palpitatio  ex- 
citatur, vel  certe  ejus  pulsationes  perspicue 
mutantur,  sic,  ut  rarae,  frequentes,  aequales, 
inaequales,  fortes,  debiles  reddantur  etc.  Hu- 
jus generis  saepissime  syncope  est,  sive  cor- 
dis pulsationum  cohibitio,  quam,  si  vehemens 
causa  praecesserit,  haud  raro  in  axphyxiam, 
imo  mortem  abire,  notum  est.  Subita  laeti- 
tia mortem  afferre  potest,  v.  c.  maleficis,  qui 
de  libertate  sua  insperata  certiores  facti,  gau- 
dio adeo  extolluntur,  ut  vitales  corporis  fun- 
ctiones extemplo  cessent.  Simili  modo  post 
iram  vehementem,  vel  terrorem  cordis  rup- 

3)  Cardam  comment.  in  Hipp.  aphor.  Vol.  I.  p*  4 71*  edh. 

Lugd.  1663. 

lurae  observatae  sunt.  Testa  malefici  cujus- 
dam  exemplum  narrat,  cujus  cor  statim  post 
mortem  adeo  contractum  et  coarctatum  fuit, 
ut  cavum  vix  inveniri  posset.  Iracundus  enim 
ad  supplicium  e carcere  progredi  ferocissime 
recusaverat.  Rob.  Whyttius  cordis  ruptu- 
ram post  longas  aerumnas  coortam  observa- 
vit. * 2)  Maxime  enim  hujusmodi  tristes  ac 
deprimentes  .animi  affectus,  et  in  nervorum 
et  in  vasorum  compagem  agunt,  unde  mirum 
videri  non  potest,  cordis  morbos  inde  fre- 
quentissime fieri.  Quot  et  quanta  cordis  vi- 
tia ex  tristitia,  nostalgia,  amore  infelici  ori- 
untur! Tantum  enim  in  humana  natura, 
ait  Galenus  potest  motio  animae,  ut  et  multi 
prae  sola  laetitia  morbos  evaserint,  multi 
etiam  prae  moerore  aegrotaverint.  — Neque 
ulla  est  tam  vehemens  corporis  passio , ut 
affectiones  animi  vincat.  3}. 

De  Decursu  morborum  cordis  in 
universum. 


§ 15- 

Morborum  cordis  decursus  pro  singulorum  di. 
versa  indole  utplurimum  variat.  Cordis  vitia  in 

x)  Testa  I.  c.  p.  1 48* 

2)  R.  Whytt  Critical  Review  1738-  P-  55$. 

3)  Galen.  de  Parv.  PU.  exexcit. 

fabrica  interdum  per  longum  tempus  sine  mole- 

i / 

stia  insigni  protrahuntur,  saepius  vero  vehemen- 
tiora  symptomata  excitare  valent.  Frequentissime 
autem  ruptura  cito  aegrotantes  extingui,  cujusmo- 
di  exemplum  in  inflammatione  cordis  chronica  ob- 
servatum Testa  refert,  aut  paralysi,  aut  apoplexia 
terminantur.  Baglivius,  celeberrimum  Malpig- 
hium,  diu  palpitatione  cordis,  arthritide,  atque  cal- 
culo vesicae  laborasse,  dein  aetate  sexaginta  an- 
norum apoplexia  correptum  esse,  hemiplegiam  la- 
teris dextri  relinquente,  et  quadraginta  diebus  post 
amissa  memoria  et  judicio  consanuisse;  tribus 
autem  mensibus  interjectis  impetum  novum  apo- 
plexiae intra  quatuor  horas  vitam  ejus  extinxisse 
observavit.  In  cadavere  exsecto  cor  ambitu  au- 
ctum et  ventriculi  sinistri  parietes  duorum  digi- 
, , * 

torum  transversorum,  et  in  ventriculo  cerebri 

• / 

dextro  sanguinis  duae  librae,  in  sinistro  autem 
non  multum  humoris  flavi,  omniaque  cerebri  va- 
sa varicosa  reperta  sunt.  *)  Plurimi  quoque  ae- 
grotantes cordis  morbo  affecti  citius  tardius  ema 
crescunt,  respirandi  difficultate,  anorexia,  dolori- 
bus ventriculi  vehementioribus,  sanguinisque  va- 
riis profluviis  laborant,  donec  febre  lenta  correpti 
in  stadium  colliquationis  incidant,  quo  totum  cor- 
pus digeritur.  Mors  vero  vel  cito  supervenit,  vel 


J)  Baglivii  oper.  p,  6fii.  instor,  morb.  et  section,  MarcelJ, 
Malpigim. 

lente  appropinquat,  dum  aegroti  variis  vexantur 
molestiis.  Corvisartus  in  viro  septuaginta  sex  an- 
norum omnia  vitii  cordis  in  fabrica  signa  adfuis- 
se, eumque  jam  decimo  quarto  die  mortuum  esse 
refert.  Aliud  exemplum  affert,  quo,  etsi  sympto- 
mata vehementissima,  ac  periculosissima  fuerunt, 
mors  tamen  post  quintum  denique  mensem  se- 
cuta est.  Unde  luculenter  apparet,  morborum 
cordis  decursum  maxime  incertum  esse  et  parum 
constantem. 

De  Diagnosi  morborum  cordis. 

, . \ 

§ i6. 

Cordis  morbi  vel  ipso  hujus  in  contextu  ver- 
santur, neque  primitus  virium  vitalium  aberratio- 
nes exhibent,  quapropter  organici  a plerisque  di- 
cuntur, sunt  enim  vitia  tantum  in  fabrica  posita, 
vel  pJane  dynamici  sunt,  sic  ut  affectio  tantum 
cordis  viribus,  fabrica  ejus  nullatenus  a condi- 
tione naturali  alienata  sit.  Ceterum  summo  acu- 
mine et  dexteritate  opus  esse  ad  cognoscendos 
atque  dijudicandos  cordis  affectus,  neminem  pro- 
fecto fugit.  Rarissime  cordis  morbi  simplices 
sunt,  saepissime  enim  aliis  quibuscunque  varie 
implicantur,  eorumque  causas  investigare  sum- 
mam difficultatem  exhibet.  Chronici  certe  cordis 
morbi  obscure  incipiunt,  et  sensim  tantummodo 

et  pedetentiin  increscunt,  sic  ut  at  aegrotantes  et 
medici  facile  in  errores  incidant.  Ceterum  ex 
magna  observationum  copia  intelligi  potest,  lucu- 
lentissima cordis  morborum  signa  deducenda  es- 
se, ex  faciei  indole,  ex  adspectu  corporis  et  cor- 
dis palpitatione,  ex  respirationis  conditione,  ver- 
tigine, lipothymia,  apoplexia,  symptomatibus  hy- 
pochondriacis ac  hystericis,  mentis  laesione,  cibo- 
rum concoctione  impedita,  proclivitate  ad  liae- 
inorrhagias,  chronicis  cutis  morbis,  et  affectibus 
rheumaticis  assiduis,  dispositione  hereditaria,  de- 
nique ex  habitu  corporis  et  statura  praeternatu- 

v I 

rali  etc. 

§ «7* 

i.  Faciei  indoles  propria.  Hanc  Corvisar- 
tus  dignissimam  judicat,  qua  tamquam  signo  in 
dignoscendis  cordis  morbis  utamur.  Quorum  in 
incremento,  facies  tumida  apparet,  rubra  sicut  in 
morbo  aliquo  acuto,  rubor  vero  plerumque  fla- 
vedine  veluti  commixtus  est,  nonnullaeque  faciei 
partes,  praecipue  nasus  atque  labia  livent,  sin 
autem  aegrotus  pituitosae  constitutionis  est,  fa- 
cies pallet,  ac  livore  suffusa  videtur.  Denique 
oris  lineamenta  inexplicabili  quodam  modo  di- 
storta videntur. 


$ 24. 

2.  Adspectus  corporis.  Venas  in  corporis 

superficie  saepe  tumidas  ae  pulsantes,  maxime  ju- 
gula- 

gulares  observare  licet.  Similiter  cordis  palpita- 
tio aut  pulsus  vasorum  majorum  in  thorace  sub 
adspectum  venit.  Interdum  thoracis  et  abdomi- 
nis tumores,  partiumque  externarum  oedema  in- 
veniuntur. Maximi  vero  momenti  est  plurimum, 
que  ad  dignoscendos  cordis  morbos  percussio  tho- 
racis  Auenbruggeri  confert,  qua  varias  concretio- 
nes pulmonum,  humorumque  collectiones  et  alia 
talia  facile  detegere  licet.  Sanis  enim  pulmoni- 
bus, spirituque  expansis,  percussus  thorax  sonum 
edit  clarum,  laborantibus  autem  vel  diversirnodo 
concretis,  vel  humoribus  intus  collectis,  suffoca- 
tum, ut  ipsius  auctoris  vocabulo  utar,  atque  ad 
carnis  percussae  sonitum  accedentem. 

T § 

3.  Palpitgtio  cordis.  Varia  in  sanguinis  itu 
ac  reditu  impedimenta  cordisque  et  totius  arteria- 
rum compagis  affectus  facillime  ex  harum  pulsi- 
bus cognosci,  non  est,  quod  pluribus  hic  commo- 
nefaciam. Abernethius  signa  ex  pulsibus  in  co- 
gnoscendis cordis  morbis  ceteris  fere  omnibus 
praeferenda  esse,  haud  injuria  contendit.  x)  Ip. 
sa  cordis  palpitatio  in  morius  cardiacis  modo  pe- 
riodica, modo  continens  est.  Quod  vero  ad 


2)  Abernethi  animad.  super  quibusd.  diff.  respirat,  vitiis  a 
laesa  cordi9  et  praecord.  Struet,  pendentibus  in  actis  Bo- 
noniens,  1731.  Toni.  1.  p.  528- 

pulsum  attinet,  is  modo  intermittens  est,  modo 
undosus,  modo  alio  quoque  modo  inaequalis. 
Uauci  raro  cor  intermissis  nonnullis  pulsationibus, 
vehementer  et  inaequaliter  pulsat,  et  ejusmodi  in- 
aequalem motum  cum  arteriis  continuo  commu- 
nicat. 

Accedit  ad  hoc  respirandi  difficultas,  quae,  li- 
berum sanguinis  per  pulmones  transitum  impe- 
diri, certissimo  argumento  est.  Cordis  tremor,  mo- 
tus undosus,  pulsationum  intermissio,  rnotusque 
perturbati  obscuri,  continentes,  vitium  cordis  or- 
ganicum signilicant.  Ceterum  notandum  est,  pal- 
pitationem cordis  solam  signum  incertum  esse; 
potest  enim  et  a causis  in  aliis  visceribus  longin- 
que remotis  per  consensum  excitari,  frequentissi- 
meque  ex  abdomine  oritur,  item  a morbo  hypo- 
chondriaco et  hysterico,  variis  animi  permotioni- 
bus, corporisque  nisu  vehementiori.  Ad  tantos 
vero  motus  cor  ejusmodi  irritamentis  provocari 
potest,  ut  ejus  palpitatio,  pectore  tam  nudo,  quam 
vestibus  aut  stragulis  obtecto,  oculis  non  modo 
tactuque  distingui,  sed  plures  etiam  ad  passus, 
thoracis,  quasi  a malleo  intus  percussi,  ^sonus  au- 
diri bene  queant.  Secundum  Kreysigiurn  cordis 
pulsus  optime  tentatur,  si  vola  manus  ita  pectori 
adponitur,  ut  digitus  medius  supra  claviculam  ja,- 
ceat.  Eodem  tempore  accurate  colli  arteriarum 
venarumque  motus  observari  debent.  Hoc'  modo 

* r 

non  solum  dijudicari  potest,  utrum  cordis  ictus 

naturaliter  se  habeant  nec  ne,  sed  etiam  aortae 
aneurysma,  cordis  dilatatio  et  ejusmodi  vitia,  quo* 
ad  fieri  potest,  investigamur.  l)  Eminentissirnurn 
sane  cordis  morborum  signum  ejus  palpitatio  ha- 
benda est,  quamvis  exempla  subinde  observata  sint, 
in  quibus  vel  plane  defuit,  vel  indicia  fallacissima 
praebuit.  Tempelmannus  perpetuam  cordis  pal- 
pitationem cum  pulsu  debili  in  muliere  observa- 
vit, cujus  in  cadavere  cordis  polypum  in  ventri- 
culo dextrp  reperit.  In  aegrotatione  illa  univer- 
sa (§  6.)  ab  Huxliamo  descripta,  nautae  continen- 
ti cordis  palpitatione  laboravere.  Ceterum  exac- 
tissima pulsuum  observatio  minime  negligenda 
est,  etsi  signa  haud  raro  incerta  praebent.  2)  Sae- 
pe  enim  fallacissimi  sunt,  quum  a causis  quibus- 
cunque accessoriis  facile  aliquam  mutationem  re- 
cipiant. Necessarium  itaque  est,  et  reliquis  signis 
ad  investigandam  morbi  naturam  simul  quam  di- 
ligentissime  uti,  quo  facilius  certa  ab  incertis  di- 
stinguere liceat.  Pulsus  jam  incipientibus  cordis 
morbis  proprietates  nonnullas  refert,  a causis  extrin- 
secus in  corpus  agentibus  vix  deducendas.  Maxi- 
me vero  respiciendum  est  ad  rhythmum  ejus,  ma- 
gnitudinem, debilitarem,  tensionem,  mollitiem, 
duritiem,  vibrationes,  praesertim  si  et  respiratio 
et  dolores,  aut  sensus  constrictionis  ex  cordis  re- 


J)  Kreysip  I.  c.  tom.  <2.  p.  46. 

2)  Plulosoph.  Tfansact.  Nr.  451,  p.  5. 

gione  oriundus,  cordisque  palpitatio  ad  haec  re* 
sponderint.  Opus  vero  est,  pulsus  non  solum  in 
carpo,  sed  pluribus  etiam  corporis  in  partibus  tan- 
gere, simulque  attendendum  ad  pulsationes  est, 
quae  Albersio  auctore  frequentissime  in  cordis 
scrobiculo,  inque  regione  epigastrica  percipiun- 
tur. *)  Haud  raro  quoque  in  cordis  affectibus 
arteriae  carotides  vehementius  attolluntur.  Au- 
ctore Schmalzio  pulsus  plerumque  celeriores  sunt, 
eorumque  celeritas  accedente  aliqua  febre  miri, 
lice  augetur.  Serius  valde  mutabiles  sunt,  neque 
diversis  corporis  in  partibus  inter  se  conveniunt 
pro  inaequali  cordis  arteriarumque  motu.  Tan- 
dem perpetuo  inaequales  sunt,  celerrimi,  intermit- 
tentes, vibrantes,  convulsivi,  undosi,  et  subindo 
deficientes.  Simul  cordis  pulsationes,  quae  mole- 
stum aegrotantibus  sensum  haud  raro  excitant, 
cum  arteriarum  pulsibus  parum  conveniunt,  ne- 
que vi  sua  ad  corporis  naturam  respondent;  ipsae 
sunt  maxime  inaequales,  facileque  a stimulis  ve- 
hementius in  cor  pulmonesve  agentibus  augen- 
tur. * 2) 

§•  25. 

4.  Respiratio.  Respirationem  praestantissinta 
cordis  morborum  signa  praebere,  ex  intimo  pul- 


Albers  liber  die  Pulsat,  im  Uutexleibe.  Bremen  1805. 

2)  Schmal2  Diagnost.  Tabell.  p.  104. 

monum  cum  corde  connexu  loculenter  apparet, 
quamvis  cautionem  in  iis  inquirendis  summam  ad- 
hibendam esse,  ne  incertis  indiciis  fallamur,  mi- 
nime infitias  eundem  sit.  Respirationis  vero  vi- 
tia in  cordis  morbis  modo  perpetua  sunt  modo 
remittunt  vel  intermittunt.  Quodsi  perpetua  ae- 
grotus spirandi  difficultate  vexatur,  respiratio  ple- 
rumque celeris  est  et  anhelosa,  neque  pulmones 
spiritum  ducendo  commode  expanduntur.  Si  ve- 
ro intermissionibus  aeger  gaudet,  tempore  inter- 
calari respiratio  libera  est,  et  in  accessionibus  tan- 
tum suffocativa  dyspnoea  adest  cum  thoracis  con- 
strictione, quam  inopinato  supervenire  et  brevi 
cessare  observatur.  Morbo  inveterascente  spiran- 
<di  difficultas  continens  aegrotanti  plurimum  sane 
molestiae  exhibet,  neque  dimoveri  ille  nec  aliquo 
.modo  exercitari  potest,  quin  suffocari  periclitetur. 
Accedit  ad  hoc  summa  anxietas,  quam  inter  con- 
stantissima  eaque  gravissima  cordis  morborum 
-symptomata  referendam  esse,  omnes  auctores  pro- 
fitentur. Hanc  inspiratione  profunda  et  pandicu- 
latione  levari  Jahnius  adnotavit.  *)  Neque  ple- 
xisque  cordis  in  morbis  tussis  deest,  initio  brevi- 
bus tantum  leviorlbusque  insultibus  accedens,  se- 
xius  vero  vehementior  aeque  ac  diuturnior.  Non 
omnibus  in  aegrotis  sicca  est,  ut  Testa  se  obser- 
vasse tradit,  saepe  enim  morbosa  pituitae  in  pul- 

x)  Jahn  in  Hufelamls  Journal.  Bd.  23.  St.  5.  p.  57. 

irionibus  secretio  vel  uti  per  consensum  excitatur, 

vel  catarrhus  his  rerum  sub  conditionibus  forte 

% \ 

excitatus  in  longum  producitur.  J)  Frequens  quo- 
que  cordis  morborum  symptoma  haemoptysis  est, 
quam  levioribus  causis  tunc  excitari  posse,  facile 
intelligitur.  In  epidemia  nautarum  ab  Huxhamo 
descripta  tussis  sicca  fuit.  Quod  vero  ad  decubi- 
tum aegrotorum  pertinet,  quo  respirationem  ali- 

»s  / • . 

qualiter  levare  student,  eum  pro  mali  natura  et 
sede  diversum  esse  medici  observarunt.  Cubitus 
ad  latera  in  universum  plurimum  laborantibus  le- 
vamenti affert,  nonnulli  corpore  prono  sedentes 
optime  habent,  quasi  hydrothorace  laborarent,  in 
aliis  denique  corpus  ad  levandam  respirandi  dif- 
ficultatem et  anxietatem  corpus  resupinetur  ne- 
cesse  est. 

' Wjr  § 26. 

n 1 i r ; I I s I r 

5.  Animi  deliquium,  epilepsia,  et  apoplexia 
symptomata  cordis  morborum  haud  infrequentia 
sunt.  Kreysigius  corde  laborantes  rarius  animo 
deficere,  sed  maxime  tantum  proclives  esse  in  ani- 
mi deliquium  affirmat,  sensibus  ceteroquin  inte- 
gris et  constrictionis  quodam  peculiari  sensu  ipso 
ex  corde  exeunte,  neque  ejusmodi  affectus  magis 
lipothymiae  quam  vertiginis  similitudinem  exhi- 
bere affert. *  2)  Omne  autem  animi  deliquium, 


1)  Testa  I.  c.  p.  209. 

2)  Kreysig  I.  c.  tom.  I.  p.  3:8* 

quium,  quod  ejusmodi  aegrotantibus  supervenit, 
subitaneum  est,  eodemque  modo  aegrotantes  ad 
se  redeunt.  Malpigliius  et  Fr.  Hofimannus  x)  ani- 
ini  deliquia  frequentes  esse  morborum  cardiaco- 
rum comites  confirmant.  Gouldius  epileptici  cu- 
jusdam,  qui  palpitatione  cordis,  animique  deli- 
quiis laboravit,  demum  subito  mortuus  est,  men- 
tionem facit,  cujus  in  cadavere  polypum  durum 
ex  ventriculo  dextro  per  atrium  in  venas  cavas 
protendentem  detexit. 1  2)  Morgagnius  3)  et  Lanci- 
sius  4)  subinde  epilepsiam  a cordis  vitiis  oriun- 
dam observavere.  Haenius  in  epileptici  cadavere 
cerebrum  plane  integrum,  cordis  vero  ventricu» 
lum  sinistrum  valde  durum  et  dilatatum  inve- 
nit- 5)  Auctore  A.  Burns  paralysis  nonnunquam 
vitia  cordis  in  fabrica,  pulsu  cordis  et  arteriarum 
tam  tardo,  ut  undecim  tantum  ictus  in  sexagesima 
horae  parte  conficiat,  una  cum  transitorio  animi 
deliqui-o,  et  asphyxia  comitatur.  Frequentissime 
quoque  nimiam  cordis  incitabilitatem  inter  sym- 
ptomata morborum  ejus  observare  licet.  Schmal- 
zius  orthopnoeam  cardiacam  hoc  modo  describit: 
incipit  a subitaneo  quodam  eoque  molestissimo 
ex  cordis  sede  sensu,  brevique  adeo  increscit,  ut 

1)  F.  Hoffmann  system.  med.  rat.  Lib.  III.  Sect.  I. 

2)  Gould  in  Philosoph.  Transact.  V.  14.  p.  557. 

3)  Morgagni  Epist.  64.  art.  5 

4)  Lancisius  I.  c.  p.  113. 

5)  De  Haen  ran  med.  cont.  v.  3.  p.  366. 

aegrotantes  paene  suffocari  videantur,  donec  post 
aliquot  horas  (longiores  enim  ejusmodi  ortho- 
pnoeae insultus  sunt)  subito  et  praeter  expecta- 
tionern  ab  omni  molestia  liberentur.  Tum  lipo- 
thymiam  cardiacam  hoc  modo:  est  continens  vis 
vitalis  defectus  (adynamia)  sensibus  integris,  pul- 
su et  respiratione  persistente,  cum  anxietate  ma- 
gna, sensuque  praeternaturali  sui  generis  circa 
cor;  subito  invadit,  similiterque  cessat,  et  redit 
saepius.  Deinde  apoplexiam  cardiacam  ad  hunc 
Jerme  modum:  derepente  invadit,  sua  ut  solet 
symptomata  prae  se  ferens,  mox  vero  aegrotantes 
sine  manifesta  paralysi  sanescunt.  *)  Sauvagesius 
apoplexiae  polyposae  mentionem  facit. 1  2)  Deni- 
que cordis  dolores  maximi  motnenti  in  dignos- 
cendis hujus  morbis  sunt.  Aegrotantes  mirifice 
excruciant,  fereque  eo  adducunt,  ut  salutem  suam 
desperent,  praesertim  in  cordis  dilatatione.  Sunt 
plerumque  vagi,  sic  ut  brevi  interjecto  tempore 
varias  partes  perstringant.  Modo  enim  cor  ipsum 
tenent,  modo  pectoris  superiorem  partem,  modo 
ad  humeros  et  brachia  propagantur.  B.  ab  Hil. 
denbrandt  in  scholis  suis  ita  docuit:  dolor  cordis 

• i « 

modo  stringens,  modo  urens,  idemque  cum  pal- 
pitatione cordis  conjunctus,  et  anxietate  summa, 
hac  de  causa  cardiogmus  appellatus  est.  Oritur 


1)  Schmalz  I.  c.  p.  366.  p.  335.  p.  357. 

2)  De  Sauvages  Kosoiog.  method.  p.  850» 

rex  causis  innumeris  localibus;  nam  vitia  organica 
iin  venis,  arteriis,  cordis  contextu,  pericardio,  in 
partibus  vicinis  varia  eurn  excitare  valent.  Non 
kest  nervosus,  verum  irritativus,  est  etiam  dolor 
i cordis  nervosus  in  hypochondriacis  et  feminis 
hystericis,  ubi  cor  -contrahitur  et  anxietas  summa 
oritur,  uti  ex  terrore,  si  corpus  nimis  sensibile 
est,  vel  magno  ex  moerore,  aut  commiseratione, 
qui  dolor  adeo  haud  raro  increscit,  ut  in  asphy- 
xiam transeat,  praegressa  vertigine  et  oculorum 
caligine,  tunc  quoque  lipothymiae  initium  grave 
suspirium  est.  *)  Praeterea  oculorum  varii  af- 
fectus oriuntur,  quorum  exempla  apud  Testam, 
Corvisartum,  aliosque  leguntur.  Transitus  cordis 
morborum  in  cerebri  morbos  ex  impedito  san- 
guinis e capite  refluxu  indeque  oriunda  in  cere- 
bro stagnaiione  facile  potest  intelligi.  Vide  Bi« 
chatii  oper. *  2) 

§ 27. 

6.  Conditio  animi.  Melancholia,  tristitia, 
propensio  in  animi  pathemata  deprimentia  et 
permotiones,  praesertim  in  alfectus  hypochondria- 
cos et  hystericos  cordis  morbos  haud  raro  comi- 
tantur. Nonnulli  auctores  morbum  hypochondri- 
acum et  hystericum  refractarium,  si  per  sytnpto- 


Nob.  Val.  ab  Hiidenbrandt  in  praelect.  suis. 

2)  Bkhat  Rechercbes  sur  la  vie  et  la  mort.  p,  ijo. 

mata  quaedam  peculiaria  liceat,  a cordis  vitiis  de- 
ducunt *).  Morgagnius  morbi  hypochondriaci  a 
cordis  vitio  in  fabrica  orti  exemplum  affert  2). 
Ejusmodi  aegrotantes  saepe  vitae  pertaesi  sunt, 
ut  mortem  sipi  adsciscant,  cujus  rei  multa  ab  auc- 
toribus exempla  afferuntur.  Corvisartus  historiam 
de  pharmacopola  quodam  Parisiensi  tradit,  qui 
summa  melancholia  vexatus,  denique  venenum 
sumsit.  In  cadavere  mucro  cordis  cum  pericardio 
firmiter  concretus  inventus  est  3).  Femina  quin- 
quaginta annorum,  per  duos  circiter  annos  taedio 
vitae  et  melancholia  capta,  de  tecto  demum  se 
praecipitavit.  Hujus  in  cadavere  pectoris  defor- 
mitas, pulmones  cum  pleura  concreti,  in  pericar- 
dio autem  humor  flavus  magna  copia  effusus,  aor- 
ta valde  dilatata,  ejusdemque  valvulae  et  mem- 
branae ossificatae,  cordis  superficies  variis  striis 
notata,  auricula  cordis  dextra  flaccida  et  valde  di- 
latata, et  ventriculus  sinister  contractus  inventus 
est  4). 

§ 28- 

7.  Digestionis  conditio.  Cordis  vitiis  cibo- 
rum concoctionem  turbari,  permultis  medicorum 


*)  Testa  I.  c.  pag.  155. 

2)  Morgagni  Epist.  64*  ar*.  15* 

3)  Corvisart.  I.  c.  pag.  69. 

4)  Testa  I.  c.  pag.  172. 

observationibus  comprobatur.  Corvisarto  auctore 
cordis  aneurysmatis  incipientibus  alvus  obstructa 
et  ventriculi  actiones  auctae  sunt.  Frequentissime 
ciborum  appetentia  usque  permanet,  serius  autem 
vriria  tam  ventriculi  quam  intestinorum  affectus 
superveniunt,  praecipue  cardialgia,  vomitus,  diarr- 
hoea ct  alia  talia,  quae  tandem  in  apepsiam,  vel 
etiam  picam,  alvi  obstructionem  pertinacem  simi- 
liaque transeunt.  Quodsi  extremis  morbi  sta' 
diis  ventriculus  cibis  nimis  oneratur,  aegrotantes 
haud  raro  suffocati  pereunt.  Hufelandius  in  ephe: 
meridibus  suis  insigne  morbi  cardiaci  vomitu 
subinde  levati  exemplum  perhibet  *).  Ceterum 
symptomatum  gastricorum  in  cordis  morbis  causae 
vel  ex  eo  facile  intelligi  possunt,  quod  turbato 
sanguinis  circuitu  et  mixtione  quoque  deprarata, 
necessarium  fere  est,  ut  una  cum  ceteris  secretio- 
nibus, et  succi  gastrici  atque  enterici  secretio  ali- 
quo modo  mutetur.  Hae  vero  primitus  permuta- 
ta, facilis  jam  ad  id  genus  symptomata  transitus 
est,  quae  simul  ex  vi  nervorum  abdominalium 
pro  consensu  cum  corde  laborante  alienata,  origi- 
nem capiunt  2). 

1*-  ■ - ' 1 1 — ■ ■ ■ ■■■■  ■ ■■  ■■■» 

I")  Hufelands  Journal.  B.^5.  S.  345- 

2)  Prochaska  Phisiol.  Tein,  p.  102 . 

Morborum  cordis  exitus. 


§ 29. 

Ut  ceteri  humani  corporis  affectus  ita  et  cor- 
dis morbi  modo  in  sanitatem,  modo  alios  in  mon 
bos  transeunt,  modo  morte  terminantur. 

- \ 

§-  3°- 

T.  Sanitatis  rediturae  spes  affulget,  si  aegro- 
tus ceteroquin  bene  se  habet,  neque  vires  ejus 
vel  praesente  morbo  vel  praegressis  aliis  quibus- 
cunque exhaustae  sunt,  nec  ulla  praeter  cordis 
morbum  corpori  labes  inhaeret,  si  causas  morbi 
- remotas  arte  amovere  licet,  neque  jam  symptoma- 
ta ad  summos  vehementiae  gradus  adscenderint. 
Initio  facilius  aegrotantibus  opitulari  licet,  quam 
serius,  ubi  corpus  plerumque  morbo  adeo  assue- 
vit, ut  nullo  modo  is  evelli  possit.  Necessarium 
quoque  est,  ut  omnes  simul  rerum  conditiones  ad 
prosperum  curationis  successum  conferant,  nam 
solis  medicamentis  etsi  efiicacissimis  ejusmodi  gra- 
viores morbi  sanari  omnino  non  possunt.  Cete- 
rum sanitas  plerumque  per  lysin  sive  decrescen- 
tiam symptomatum  lentam  recuperatur,  vel  et  per 
excretiones  quasdam  adauctas,  v*  c.  in  hydrope 
pericardii  per  urinam  crebriorem  vel  sudores,  vel 
alvi  profluvium  rei.  Rarius  metastasi  ad  ignobi- 
liorem aliquam  partem  cordis  morbi  terminantur, 

v.  c.  orti?  ulceribus  impetiginibusve,  sic  ut  cordis 
labes  ipsa  a natura  foras  proliciatur.  Eundem 
usum,  quod  obiter  attigisse  sufficiat,  methodus  de- 
rivatoria  praestat,  excitandis  ulceribus  in  cute  vel 
ifonticulis  Saepe  natura  excitata  febre  aegrotanti- 
bus convenientissime  opitulatur,  hac  enim  vasa 
mirifice  incitantur,  sique  eorum  in  inertia  morbi 
: causa  posita  est,  auxilium  laboranti  parti  afferri 
luculenter  apparet.  Hoc  modo  viscerum  obstruc- 
tiones pertinacissimae  haud  raro  sanantur,  simili* 
terque  cordis  vitia  in  fabrica  vi  vasorum  aucta  et 
motu  sanguinis  citatiori  subinde  sublata  esse,  ve- 
risimile est. 

$•  31* 

2.  Transitus  in  morbos  secundarios.  Huc 
praecipue  pertinent  varii  cordis  morborum  meta- 
schematismi,  quibus  sedes  quidem  morbi  eadem 
manet,  indoles  vero  vel  ex  toto  vel  ex  parte  mu- 
tatur. Hoc  modo  cordis  aliquis  morbus  dynami* 
cus  in  organicum  sive  vitium  in  fabrica  facile 
transmutari  potest.  Haud  raro  quoque  cordis 
morbi  vicinas  in  partes  propagantur,  v.  c.  hydrops 
pericardii,  qui  in  hydrothoracem  haud  raro  abit, 
si  nimis  vehementia  increverit.  Ceterum  alios 
quosdam  affectus  a cordis  morbis  facile  adscisci 
posse,  e gravissima  cordis  actione  patet.  Tur- 
bato enim  vel  impedito  sanguinis  circuitu  , proxi- 
mum fere  est,  ut  humores mixtione  aberrent, 

ideoque  varii  cum  totius  corporis  tum  singularum 
partium  vitia  oriantur,  quae  ex  hujusmodi  humo- 
rum a naturae  norma  aberrationibus  fieri  solent. 
Omitto  nervorum  morbos  e turbata  irritabilitate, 
aliosque  pro  intimo  singularum  corporis  actionum 
inter  se  connexu  frequentissime  originem  capere. 

§•  3^. 

3.  Morte  autem  cordis  morbi  terminantur, 
si  malus  corporis  habitus  est,  utique  si  aegrotan- 
tes jam  prius  graviori  aliquo  morbo  laboraverint; 
si  causae  penitius  corpori  inhaerentes  pro  ipsa- 
rum natura  medelam  non  recipiunt,  adeoque  pro- 
vecta aegritudo  est,  ut  viribus  penitus  prostratis, 
immedicabilia  jam  et  solidarum  et  fluidarum  par- 
tium vitia  sint.  Omnis  denique  salutis  spes  prae- 
cisa videtur,  si  morbus  jam  per  longius  temporis 
spatium  protractus  est,  quare  Aretaeus:  Malum 
ait  longissimum  vix  sanabile  esse,  longo  enim 
tempore  gigni,  nec  ab  uno  corporis  vitio,  nec  ab 
uno  viscere,  sed  omnium  in  deterius  conversio- 
nem esse  \ 

/ * 

Prognostica. 


Ut  in  omni  corporis  affectu  ita  in  praesagi- 
endo cordis  morborum  exitu  omnium  symtoma- 


t)  Aretaeus  de  signis  et  caus.  morb.  diuturn.  Lib.  I.  c. 
XI h pag.  47. 

tum  quam  exactissime  rationem  habendam  esse, 
mon  est,  quod  pluribus  evincam.  Maxime  vero 
;attendendum  ad  causarum  naturam  est,  quaeren- 
idumque,  utrum  vel  arte  vel  corporis  viribus  amo- 
veri possint  nec  ne.  Simul  quam  exactissime  di- 
judicanda symtomatum  syngulorum  indoles,  unde 
conjectura  nobis  patebit  immineatne  aegrotanti 
periculum  an  securus  esse  possit.  Denique  signa 
prognostica  ex  aegri  natura  et  constitutione,  ae- 
tate, vitae  genere  similibusque  eruenda  esse  per 
se  patet.  Si  quis  morbus  cordis  organicus  subito 
ortus,  jam  protinus  ab  initio  symptomata  vehe- 
mentiora  prae  se  fert  majorisque  circuitus  sangui- 
nis impedimenti  luculenta  argumenta  adsunt,  pro- 
gnosis  deterior  est,  et  contra.  Si  vires  nondum 
fractae  sunt,  aegroti  ipsos  vehementiores  cordis 
morbos  diutius  tolerare  valent,  dummodo  causae 
eos  vel  augentes  vel  sustentantes  curatius  amove- 
antur. Dynamici  cordis  morbi  omnium  facillime 
vel  soli  potius  sanescunt.  Contra  vitia  cordis  in 
fabrica,  ut  cordis  contextus  transmutationes,  ossifi- 
cationes, indurationes,  et  alia  talia,  jure  insanabi- 
lia habentur,  et  mors  repentina  supervenit  E 
quibus  facile  intelligi  potest,  tristia  tantum  de, 
cordis  morborum  eventu  praesagiri,  neque  artem 
amplius  quid  ad  salurem  aegrotantium  conferre 
posse,  quam  ut  symptomata  aliqualiter  allevet, 
eorum  vehementiam  infringat  et  praesentia  peri- 
cula quantum  fieri  possit,  avertat. 

Curati  o. 


§ 34- 

Morborum  cordis  curationem  plurimas  sane 
difficultates  exhibere,  ex  complicationum  frequen- 
tia facile  intelligi  potest.  Rarissime  enim  cor- 
dis morbi  simplices  sunt,  neque  praegressarum 
causarum  vis  ad  effectus  satis  respondere  videtur. 
Quae  cum  ita  sint,  incertos  quoque  medicamento- 
rum effectus  esse,  neque  facile  dijudicari  posse, 
utrum  arte  aegrotus  an  corporis  viribus  vel  ad  sa- 
nitatem perductus  sit  vel  morbi  levamentum  per- 
ceperit, clarissime  elucescit.  Pernecessarium  vero 
est,  ut  medicus  summa  qua  fieri  potest  et  dexte- 
ritate, et  observandi  assiduitate  et  constantia  uta- 
tur, plurimi  enim  cordis  morbi  paene  occulti 
sunt,  lenteque  increscunt.  Omnis  vero  morbo- 
rum cordis  curatio  in  eo  versari  debet,  ut  illi  vel 
praecaveantur,  vel  radicitus  evellantur,  vel  aliqua- 
liter mitigentur. 

§ 35* 

I.  Cura  praeservativa.  Haec  rarissime  lo- 
cum habet,  quoniam  proclivitas  ad  cordis  morbos 
omnino  difficilimc  cognoscitur.  Sin  autem  suspi- 
cio aliqua  subest  istiusmodi  proclivitatis  per  he- 
reditatem a parentibus  in  liberos  translatae,  cujus 
rei  auctores  exempla  luculentissima  aderunt,  uti- 
que 

que  cavendum  est,  ne  causae  cordis  et  arteriarum 
actionis  augentes  in  corpora  agant,  curatissimeque 
iis  hominibus  indicandum  est,  quasnam  res  sum- 
mo cum  studio  evitare  debeant.  Omnis  itaque 
intemperantia  sollicite  fugienda,  abstinendum  a 
vino,  omnibusque  exaestuantibus  est,  praecipue- 
que  vitandae  animi  permotiones  sunt.  Denique 
id  agendum  est,  ut  tota  corporis  constitutio,  quan- 
tum fieri  potest,  permutetur,  quo  facilius  noxia 
causarum  vis  abarceri  possit  atque  infringi.  Si 
turbato  sanguinis  circuitu,  vehem entiores  ad  ca- 
put congestiones  ortae  sunt,  methodus  antiphlo- 
gistica  in  usum  vocari  debet,  ipsaque  venaesectio, 
si  res  exigit,  instituenda  est.  Si  spasmus  vel  to- 
tum corpus  vel  singulas  partes  deiinet,  remedia 

/ 

antispasmodica  caute  adhibenda  sunt,  praecipue 
leniora,  ut  valerian.  hyoscyam.  flor.  zinc.  balnea 
tepida,  rei.  Morbi  quicunque  accessorii  pro  sua 
indole,  ita  tamen  curandi  sunt,  ut  ad  cordis  vi- 
tium simul  quam  exactissime  reSpiciatur.  Deni- 
que et  curatione  psychica  cordis  morbos  commo- 
dissime averti  posse  atque  praecaveri,  quippe  qua 
nimia  cordis  arteriarumque  actuositas  aliqualiter 
infringitur  atque  compescitur,  ex  ipso  nervorum 
compagis  cum  corde  connexu  facile  intelligitur. 

§ 36. 

2.  Cura  radicalis  empirica  est  et  rationalis. 

Empirico  modo  aegrotantibus  cordis  morbo  affectis 
subvenire  studet  medicus  si  causae  illius  remotae 
in  abstruso  latent,  nec  ideo  indicationes  satis  lo- 
culenter  patent,  quibus  medicamenta  adhibendo, 
quorum  in  corpus  agendi  ratio  penitus  perspecta 
est,  satisfacere  possit.  Multo  autem  praestantior 
cura  rationalis  est,  qua  perspectis  causis,  remedia 
in  usum  vocantur  ad  eas  eliminandas  idonea. 
Acri  itaque  studio  nobis  elaborandum  est,  ut  cau- 
sas quam  exactissime  investigemus , earumque  di- 
versae  naturae  medicamenta  convenientia  adapte- 
mus. Methodi  autem  quibus  maxime  utendum 
in  curandis  cordis  morbis  est,  fere  hae  sunt: 

9 37* 

■ 

a.  Methodus  antiphlogistica.  Haec  cordis  in- 
flammationi utique  convenit,  cujus  veheJ 
mentia  validissime  infringenda  est  atque  com- 
pescenda. Necessarium  itaque  est,  ut  sanguis 
larga  copia  mittatur,  et  venaesectio  usque  adeo 
iteretur,  donec  crisin  per  se  fieri  posse  ex 
signis  depressae  irritabilitatis  colligere  liceat. 
Carditidem  observavi  cum  febre  acutissima, 
cordis  palpitatione  forti,  vehementi,  celerrima, 
propensione  in  animi  defectiones,  cum  siti  ar- 
dentissima,  anxietate,  dyspnoea,  tussi,  dolore 
vehementi  ex  cordis  regione,  facie  rubra,  rei. 
Initio  morbi  triduo  duodecim  sanguinis  lt- 

brae  emissae  sunt,  dein  vero  hydrargyrum 
mur.  mite  cum  digitali  purpurea  adbibitum, 
qua  curandi  ratione  aeger  pristinam  ad  sani- 
tatem perductus  est.  Praeterea  sanguinis  inis- 

1 \ 

siones  et  in  morbis  cordis  non  inflammato- 
riis utilissimae  sunt,  in  aegris  robustis  et  ple- 
thoricis,  si  anxietate,  dyspnoea,  et  sufTocatoria 
thoracis  constrictione  a nimia  sanguinis  con- 
gestione oriunda,  laborant.  In  universum 
omnes  organici  cordis  morbi  singulis  quibus- 
que mensibus  venaesectionem  requirunt,  prae* 
sertim , si  cordis  ostia  coarctata  sunt.  In  fe- 
mina quadam  cordis  vitio  laborante,  duobus 
annis  trcccntlco  ct  duodecies  magno  cum  le- 
mine  venaesectio  instituta  *),  et  in  alia  sede- 
cim annorum  spatio  quarta  quaque  vel  quinta 
hebdomade  vena  secta  est  2).  Summam  vero 
cautionem  adhibere  convenit,  si  cor  (ipsum, 
extenuatuiq  est.  Tunc  enim  venaesectione 
vires  mirifice  prostrantur,  qua  de  causa  in  ex- 
tremis morborum  cordis  stadiis  potius  absti- 
nendum ab  hoc  validissimo  remedio  est. 
Morgagnius  certe  mortem  protinus  insecutam 
esse  observavit,  Nonnunquam  alvus  ducen- 


1 ) Klinglake  Lond.  med.  journ.  1733.  Vol  X.  pars.  IV. 
P-  43l* 

2)  Kreysig  I.  c.  B,  3.  Abt.  2.  p.  702. 

da  est  ob  obstructionem  diuturnam , qua  de 
causa  et  clysmata  adhibere  convenit.  Quodsi 
obstructio  pertinacior  est,  infuso  laxativo  Vien- 
niensi  utendum, saepius  quoque  adhydrargyrum 
muriaticum  mite,  radicem  Jalappae,  Rheum, 
Aloen,  et  similia  confugiendum  est.  Pilulae 
aloeticae  per  aliquot  annos  constantissime 
adhibitae  viro  cuidam  cordis  morbo  laboranti 
Fothergillio  auctore  plurimum  ad  bonam  va- 
tetudinem  contulerunt.  Pilulae  quoque  Iani- 
ni  aliaque  hydragoga  usum  praestare  solent, 
si  vitia  cordis  in  fabrica  jam  ad  hydropem 
provecta  sunt.  Aegrotis  aneurysmatis  vel 
cordis  dilatationibnc  laborantibus  inedia  exte- 
nuari suaserunt  Valsalva  et  Albertinus;  sic 
ut  per  longissimum  40  dierum  spatium  in  lec* 
to  cubarent,  alvum  clysmatibus  usque  laxum 
servarent,  nec  amplius  ciborum  assumerent, 
quam  ad  vitam  sustentandam  pernecessarium 
esset,  interim  vero  venaesectiones  tres  qua- 
tuorve  instituerentur.  Eandem  curationem 
Kreysigius  in  incipientibus  cordis  morbis 
maxime  laudat  *),  et  Richterus  ad  qualiacun- 
que cordis  vitia  respondere  opinatur,  unaque 
saluberrimos  effectus  in  indurationes  cordis 


x)  Kreysig  I.  c.  T.  2.  Abt.  2 p.  732. 

et  ossificationes  hydrargyrum  exserere  '), 
quare  et  infrictiones  ex  hydrargyro  summo- 
pere laudandae  sunt *  2),  quamvis  sint  cum  gra- 
no 6atis  adhibendae,  ne  aegrotantibus  detri- 
mentum afferant. 

§ 38- 

1 \ 

b.  Remedia  derivantia.  Vesicatoria,  setacea, 
fonticuli,  balnea,  rei.  quum  stimulos  intus 
haerentes  efficacissime  foras  deducdre  valeant, 
in  curandis  cordis  morbis,  praecipue  extenua- 
tione minime  negligenda  sunt.  Aegrotum 
cordis  morbo  laborantem  fonticulo  magno  in 
pectore  plane  sanatum  esse,  traditur  3).  Ma- 
ximam vero  securitatem  pollicentur  istiusmo- 
di  remedia,  si  qua  impetigo  retropulsa  cor- 
dis morbum  excitavit,  ,v.  c.  scabies,  qua  in 
cute  resuscitata,  morbum  cordis  evanuisse 
haud  raro  observatum  est  4). 

y s ' ' ' T ' *l  r t A ’ . . .*  ».  * » ' ' "t  f 

§ 59* 

c.  Roborantibus  medicamentis  raro  in  cordis 


Richter  sp.  Therap.  B.  5.  p.  164. 

2)  Rust  in  dessen  Magaz.  d.  gesammt.  ;Heilk.  B.  I.  Heft,  5. 

P-  354* 

3)  Dundas  i.  d.  med.  chir.  Abhandl.  einer  Gesellscli.  zu 
Lond.  iibcrsetzt  von  Osann  Nro.  I.  p.  53. 

4)  Corvisart.  1,  c.  p.  224. 

morbis  opus  est,  absumtis  vero  viribus  et  corpore 
emacrescente  aliquid  ad  salutem  vel  certe  leva- 
mentum aegrotorum  conferunt; ' ceterum  sus- 
pensa manu  adhibenda  sunt,  ne  detrimentum 
laborantes  ab  iis  capiant.  Senacus  ferri  virtu- 
tem egregiam  in  vasa  debilitata,  praeprimis  in 
cor  infirmum  atque  extenuatum  laudat.  J) 
Fcrriarus  et  Jalinius  ferrum  et  aquam  Dry- 
burgensem  in  cordis  dilationibus  adhiberi 
suadent. *  2)  Richterus  Dores  salis  amrnoniaci 
martiales  et  ferrum  tartaricum,  quod  rnihime 
excalefaciant,  neque  alvum  obstruam  laudi- 
bus elfert.  3) 

§ 40. 

V 

d.  Digitalem  purpuream  remedium  esse  in  cor- 
dis morbos  efficacissimum,  satis  omnino  inter 
medicos  constat.  Exhibetur  quotidie  ad  gra- 
num unum  vel  duo,  ceter'sque  medicamen- 
tis ex  ea  paratis  ad  hanc  rationem  uti  li- 
cet. Hosacko  et  Saundersio  auctoribus  mini- 
me Convenit,  ubi  indoles  inflammatoria  sub- 
est,  qua  de  causa  maximam  utilitatem  post 
missum  sanguinem  affert.  Effectus  ejus  post 


D Senae  1.  c.  L.  IV.  c.  XI.  p.  17. 

2)  Furiar  et  Jalin  in  Hufelauds  Journ.  Bd.  23.  St.  3. 

3)  Richtei  I.  c.  Bd.  5.  p.  160. 

viginti  quatuor  demum  horas  sub  adspectum 
veniunt,  diutissimeque  persistunt,  sicud  Krey- 
sigius  aliique  existimant.  Digestione  laesa, 
cum  remediis  amaris  conjungenda  est,  sique 
spasmus  obtinet,  cum  nervinis,  v.  c.  Valeria- 
na, aliisve,  in  alvi  obstructione  cum  laxan- 
tibus, rei.  — 

§ 41- 

e.  Nervina  et  antispasmodica.  Cordis  sensibi- 
litate  aucta  Kreysigius  non  excitantia  volati- 
lia, sed  nervina  fixa,  permanentia  adhibet,  v. 
c.  Flor,  chammom.  Rad.  valerian,  cum  bal- 
neis tepidis  ex  polenta  parat,  rei.  In  per- 
vigilio Extract.  hyoscyam.  a granis  duo- 
bus ad  tria  cum  absorbente  aliquo  remedio 
junctum  Kreysigio  auctore  optimos  effectus 
exseruit.  A.  Burns  flor,  zinci  laudat.  In  af- 
fectibus plane  nervosis,  magna  cum  anxieta- 
te, dyspnoea,  conjunctis  moschus  a granis 
duobus  ad  tria  singulis  horis  vel  secunda 
quaque  hora  exhibitus  usum  praestare  dici- 
tur. Neque  minus  Extract.  lactucae  virosae. 

§ 42. 

3.  Cura  palliativa  nullo  modo  negligenda 
est;  cordis  enim  vitia  pro  sua  natura  eam  sae- 
pissime exigunt.  Nam  si  symptomata  periculo- 

siora  urgent,  v.  c.  apoplexiae  prodromi,  perne- 

i 

cessarium  est,  sanguinem  mittere  et  hirudines  col- 
lo et  pectori  apponere,  deinde  et  pediluvio  aliis- 
ve  remediis  derivantibus  uti.  In  constrictione 
laryngis  spastica  similibusve  symptomatis  spasmi 
indolem  prae  se  ferentibus,  antispasmodica  in 
usum  \ocanda  sunt.  Quodsi  morbus  jam  in  hy- 
dropem abiit,  diuretica  adhiberi  debent,  unaque 
vitae  et  victus  ratio  quam  exactissime  ad  mali 
naturam  dirigenda  est. 


CUR- 

CURRICULUM  VITAE 

EX  DECRETO 

GRATIOSAE  FACULTATIS  MEDICAE 

beEolinensis 

A D I E C T U M. 

Ego  loannes  Guilelmus  Adrianus  Lueck  anno 
MDCCXCII,  D.  XXIV.  M.  Septemb.  Borkenae 
Guestphalorum  patre  optimo  Joanne  Adriano 
Lueck  illius  civitatis  consule  natus,  a Patribus 
Capucinis  primis  litterarum  rudimentis  instru- 
ctus sum.  A.  MDCCCVII  Vredenam  profectus, 
gymnasio  Georgiano  adscriptus  Bum,  ubi  litteris, 
quae  ad  humanitatem  pertinent  per  quinque  an- 
nos operam  dedi.  Quibus  praeterlapsis  A. 
MDCCCXI  numero  civium  Universitatis  Mo- 
nasteriensis  adscriptus  ducibus  celeb.  Profess. 
Leymann,  Rohling,  Wernekingj  Herold  studiis 
logices,  psychologiae,  matheseos  altioris,  physices, 
botanices  et  historiae  naturalis  incubui.  His  ab 

solutis,  scholis  celeb.  Bodde  de  chemia,  beati  Fries 
de  osteologia,  Celeb.  Sentrup  de  osteologia  et 
anatomia,  beati  Landgraeber  de  anthropologia, 
physiologia  et  arte  obstetricia,  Celeb.  Bodde  de 
materia  medica,  toxicologia,  et  arte  formulas  me- 
dicas concinnandi,  Celeb.  de  Druffel  de  patholo- 
gia  et  therapia  generali  et  speciali,  Celeb.  Wege- 
hausen  de  chirurgia  tam  generali  quam  speciali, 
Celeb.  Haindorf  de  chirurgia  speciali,  de  morbis 
mentis,  et  arte  obstetricia,  omni  quo  par  est  stu- 
dio interfui,  unaque  in  arte  cadavera  dissecandi 
a Celeb.  Wegehausen  exercitatus  sum. 

Interim  coorto  bello  cum  Franco  - Gallis  Chi- 
rurgi castrensis  munus  in  me  suscepi,  deinde  ve- 
ro patria  liberata,  Vindobonam  me  contuli,  ubi 
scholas  pathologicas  et  therapeuticas  Illustr-  ab 
Hildenbrandt  frequentavi,  unaque  exercitationi- 
bus clinicis  ejusdem  viri  interfui.  In  cognoscen- 
dis et  curandis  oculorum  morbis  Celeb.  Beer  prae- 
ceptore usus  sum,  qui  et  ad  aegrotorum  leculos  ut 
accederem  mihi  permisit.  Celeb.  Zang  chirur- 
giam specialem  et  operationum  chirurgicarum  ra- 
tiones mihi  tradidit.  A Celeb.  Boer  arte  obste- 
tricia tam  theoretica  quam  practica  in  instituto 
clinico  instructus  sum,  unaque  celeb.  Hartmann 
scholis  de  pharmacologia,  Celeb.  Bernt  de  medi- 
cina forensi,  et  celeb.  Veit  de  arte  veterinaria 
interfui.  Quo  tempore  praeterlapso  Universita- 

tem  litterariam  Berolinensem  adgressus  et  civibus 
academicis  die  XXIV  octobr.  1817.  a Celeb.  Ph. 
C.  Marheinecke  adscriptus,  eximia  hujus  Univer- 
sitatis litterarum  s„ubsidia  in  proprium  commo- 
dum converti.  Illustr.  E.  Horn  mihi  doctrinam 
de  morbis  syphiliticis  tradidit,  eodemque  a viro 
in  curandis  aegris  in  nosocomio  caritatis  exerci- 
tatus sum,  neque  neglexi  Policlinicum  Perill.  Hu- 
felandii  et  Institutum  Illust-  de  Siebold  frequen- 
tare. Jam  tentamine,  examineque  rigoroso  abso- 
lutis, hasce  pagellas  conscripsi,  quibus  defensis, 
spero  fore,  ut  summi  in  medicina  et  chirurgia 
honores  hodierno  die  in  me  conferantur. 

The  ses  defendendae . 


I.  Sine  studio  medicinae  clinicae  nemo  me- 
dicus, 

II.  lis,  qui  Jtbre  intermittente  laborant , et 
simul  toto  corpore  tument,  licet  corticem  peruvia - 
num  exhibere. 

III.  Non  solum  haemorrhoides  Jluentes , sed 
etiam  coeeae  sunt  criticae  aliquando. 

IV.  Nec  medicamentum , nec  venenum  suam 
virulentiam  citra  sanguinis  coagulationem , aut 
alium  depravandi  modum  exserere  valet. 

V.  Opinio , hydrophobiam  spontaneum  ani- 
malium ex  hyemis  frigore  vel  defectu  aquae  ac 
nutrimentorum,  aut  aestatis  calore  nimio  exoriri , 
non  satis  firma  est. 

VI.  JExtirpatio  oculi  interdum  faustum  ha- 
bet eventum. 

VII.  Synchondrotomia  in  arte  obstetricia  nul- 
lo fundamento  nititur. 


